Blaze7451/Wiki-th-20250601 huggingface dataset:
นาตาเลีย

นาตาลี แคเธอรีน ไนด์ฮาร์ต (Natalie Katherine Neidhart) เกิด 27 พฤษภาคม ค.ศ. 1982 เป็นนักมวยปล้ำอาชีพหญิงชาวแคนาดา เป็นหนึ่งในสมาชิกครอบครัวตระกูลฮาร์ต ลูกสาวของตำนาน จิม ไนด์ฮาร์ต และหลานของ เบรต ฮาร์ต เซ็นสัญญากับWWEภายใต้ชื่อ นาตาเลีย (Natalya) อดีตผู้จัดการทีมเดอะฮาร์ทไดนาสตี้ และภรรยาของไทสัน คิด เป็นแชมป์WWE Divas Championship และWWE SmackDown Women's Championship

**แชมป์และรางวัล**
 Canadian Pro-Wrestling Hall of Fame
** Class of 2023- Canadian Wrestling Hall of Fame
** Individually
** With the Hart family- Guinness Book of World Records
** Most appearances on pay-per-view for a female WWE wrestler - 75
** Most matches for a female WWE wrestler - 1514
** Most wins by a female WWE wrestler - 663
** Most WWE Wrestlemania appearances - 8
** Most WWE RAW matches - 174
** Most WWE Smackdown matches - 200 - NWA: Extreme Canadian Championship Wrestling
** ECCW Women's Championship (1 time)- Pro Wrestling Illustrated
** Ranked No. 4 of the top 50 female wrestlers in the PWI Female 50 in 2011
** Ranked No. 66 of the top 150 female wrestlers in the PWI Women's 150 in 2021
** Ranked No. 28 of the top 50 Tag Teams in the PWI Tag Team 50 in 2021– with Tamina- Rolling Stone
** Overdue Title Run of the Year (2017)- Sports Illustrated
** Ranked No. 11 in the top 30 female wrestlers in 2018- Stampede Wrestling
** Stampede Women's Pacific Championship (2 times)
** Women's Wrestler of the Year (2005)- Wrestling Observer Newsletter
** Worst Worked Match of the Year (2013) with Brie Bella, Cameron, Eva Marie, JoJo, Naomi, and Nikki Bella vs. AJ Lee, Aksana, Alicia Fox, Kaitlyn, Rosa Mendes, Summer Rae, and Tamina Snuka on November 24- WWE
** WWE Divas Championship (1 time)
** WWE SmackDown Women's Championship (1 time)
** WWE Women's Tag Team Championship (1 time) – with Tamina
** Ranked No. 20 of the top 50 Greatest WWE Female Superstars of all time (2021)- Wheel of Fortune
** Wheel of Fortune WWE Week Tournament

**อ้างอิง**

**แหล่งข้อมูลอื่น**
 Natalya- name = Natalie Neidhart
หมวดหมู่:ชาวอเมริกันเชื้อสายแคนาดา
หมวดหมู่:ชาวอเมริกันเชื้อสายกรีก
หมวดหมู่:นักมวยปล้ำอาชีพชาวแคนาดา
เอิตซี

เอิตซี (Ötzi) เป็นมัมมี่ธรรมชาติที่อยู่ในสภาพสมบูรณ์ของชายซึ่งมีชีวิตอยู่เมื่อประมาณ 5,300 ปีมาแล้ว ร่างดังกล่าวได้รับการค้นพบโดยนักปีนเขาชาวเยอรมันสองคนในธารน้ำแข็งชนัลสตัล, เอิตซทัลแอลป์ ใกล้กับเฮาสลับยอค บนพรมแดนระหว่างประเทศออสเตรีย และประเทศอิตาลี เอิตซีเป็นมัมมีมนุษย์ที่เกิดขึ้นตามธรรมชาติที่เก่าแก่ที่สุดในทวีปยุโรป และได้ให้ภาพใหม่เกี่ยวกับชาวยุโรปในยุคสำริด
ได้มีกรณีพิพาททางการทูตเล็กน้อยระหว่างออสเตรียและอิตาลีว่าประเทศใดจะเป็นเจ้าของร่างดังกล่าว ปัจจุบัน ร่างของเขาและทรัพย์สินถูกจัดแสดงในพิพิธภัณฑ์โบราณคดีเซาท์ไทรอลในบอลซาโนในไทรอลใต้
นอกจากนี้ ยังมีการต่อสู้ทางกฎหมายยืดเยื้อยาวนานโดยผู้ค้นพบ เฮลมุทและเอริกา ไซมอน สำหรับรางวัลตอบแทนที่เหมาะสม หลังจากคำพิพากษาหลายศาล รัฐบาลท้องถิ่นตกลงที่จะจ่ายเงิน 150,000 ยูโร ให้กับเอริกา ไซมอน 17 ปีหลังจากที่ทั้งสองค้นพบร่าง และสามีของเธอได้เสียชีวิตไปแล้ว

**สาเหตุการเสียชีวิต**
เมื่อ พ.ศ. 2544 การตรวจสอบด้วยรังสีเอกซ์และซีทีสแกนพบว่า เอิตซีมีหัวธนูฝังอยู่ในหัวไหล่ซ้ายเมื่อเขาเสียชีวิต และรอยฉีกขนาดเล็กที่เข้ากันบนเสื้อโค้ตของเขา การค้นพบหัวธนูนำให้นักวิจัยคิดว่าเอิตซีเสียชีวิตเพราะเสียเลือดจากบาดแผล ซึ่งอาจทำให้เสียชีวิตแม้ว่าจะมีวิทยาการทางการแพทย์สมัยใหม่ก็ตาม
การวิจัยต่อไปค้นพบว่าด้ามธนูได้ถูกนำออกไปก่อนที่จะเสียชีวิต และการตรวจสอบร่างอย่างใกล้ชิดได้พบรอยฟกช้ำและรอยบาดบริเวณมือ ข้อมือและหน้าอก หนึ่งในรอยบาดนั้นอยู่ที่โคนนิ้วหัวแม่มือซึ่งลึกลงไปจนถึงกระดูกแต่ไม่มีเวลาที่จะรักษาก่อนหน้าเขาเสียชีวิต 
ในปัจจุบัน เป็นที่เชื่อกันว่าการเสียชีวิตเกิดขึ้นจากการโจมตีเข้าที่ศีรษะ นักวิจัยไม่แน่ใจว่าเป็นเพราะการสะดุดล้ม หรือจากการถูกตีด้วยก้อนหินจากคนอื่น

**รอยสัก**
เป็นที่ชัดเจนว่าเอิตซีมีรอยสักจำนวน 61 รอย รอยสักเหล่านี้เป็นคาร์บอน (เขม่า) เหล่านี้เป็นกลุ่มของลายเส้นสั้นขนานตั้งตรงทั้งสองข้างของบั้นเอว เครื่องหมายรูปกากบาทหลังเข่าขวา และเครื่องหมายอีกจำนวนมากรอบข้อเท้าทั้งสองข้าง ซึ่งรอยสักเหล่านี้อาจเกี่ยวข้องกับการรักษาบำบัดความเจ็บปวดคล้ายกับการฝังเข็ม ซึ่งหากเป็นเช่นนั้นจริง วิธีการเช่นนี้จะมีอายุอย่างน้อย 2,000 ปีก่อนหน้าการใช้การฝังเข็มที่เก่าแก่ที่สุดในจีน (ราว 1,000 ปีก่อนคริสตกาล)  และยังเป็นหลักฐานของรอยสักที่เก่าที่สุดของโลกขณะนี้

**อ้างอิง**
หมวดหมู่:มัมมี
หมวดหมู่:โบราณวัตถุ
หมวดหมู่:ประวัติศาสตร์ยุโรป
แม่แบบ:กล่องข้อมูล เขตมิสซัง/doc

== พารามิเตอร์**


**Microformat**

**หมวดหมู่ที่ติดตาม**
 หน้าที่ใช้กล่องข้อมูลเขตมิสซังที่มีพารามิเตอร์ที่ไม่รู้จัก

**ดูเพิ่ม**
 กล่องข้อมูล อาสนวิหาร
ข
วงจรซีเอ็นโอ

ภาพโดยรวมของวงจรซีเอ็นโอ
วงจรซีเอ็นโอ (CNO Cycle) มาจากวงจรปฏิกิริยาคาร์บอน-ไนโตรเจน-ออกซิเจน บางครั้งก็เรียกว่า วงจรเบเทอ-ไวซ์เซกเกอร์ (Bethe-Weizsäcker Cycle)  คือปฏิกิริยาฟิวชั่นชนิดหนึ่งในจำนวนสองชนิดซึ่งดาวฤกษ์ใช้ในการแปลงไฮโดรเจนไปเป็นฮีเลียม ปฏิกิริยาอีกชนิดหนึ่งคือห่วงโซ่โปรตอน-โปรตอน สิ่งที่วงจรซีเอ็นโอต่างจากห่วงโซ่โปรตอน-โปรตอนคือมันเป็นวงจรเร่งปฏิกิริยา (Catalytic Cycle) แบบจำลองทางทฤษฎีแสดงให้เห็นว่าวงจรซีเอ็นโอนั้นเป็นแหล่งกำเนิดหลักของพลังงานในดาวฤกษ์ที่มีมวลมากกว่า 1.3 เท่าของมวลดวงอาทิตย์ ส่วนห่วงโซ่โปรตอน-โปรตอนนั้นจะมีความสำคัญในดาวฤกษ์ที่มีมวลประมาณเท่ากับดวงอาทิตย์หรือน้อยกว่า ความแตกต่างนี้มีเหตุจากระดับอุณหภูมิที่แตกต่างกัน คือ ในห่วงโซ่โปรตอน-โปรตอน ปฏิกิริยาจะเริ่มต้นที่อุณหภูมิประมาณ 4 x 106 เคลวิน ซึ่งทำให้มันเป็นแรงหลักในดาวฤกษ์ขนาดเล็ก ห่วงโซ่ซีเอ็นโอเริ่มต้นที่อุณหภูมิประมาณ 13 x 106 เคลวิน แต่พลังงานที่ได้ออกมานั้นเพิ่มขึ้นเร็วกว่าการเพิ่มขึ้นของอุณหภูมิ ที่ประมาณ 17 x 106 เคลวิน วงจรซีเอ็นโอก็จะเริ่มเป็นแหล่งกำเนิดพลังงานหลัก ดวงอาทิตย์มีอุณหภูมิที่แกนกลางประมาณ 15.7 x 106 เคลวิน และมีเพียง 1.7% ของนิวเคลียสฮีเลียมที่เกิดขึ้นในดวงอาทิตย์ที่มีกำเนิดมาจากวงจรซีเอ็นโอ
ผู้เสนอกระบวนการซีเอ็นโอมี 2 คนซึ่งต่างก็ทำงานแยกกัน ได้แก่ คาร์ล ฟอน ไวซ์เซกเกอร์ และ ฮานส์ เบเทอ โดยค้นพบในปี ค.ศ. 1938 และ 1939 ตามลำดับ

**ดูเพิ่ม**
กระบวนการทริปเปิลอัลฟา
*ห่วงโซ่โปรตอน-โปรตอน

**อ้างอิง**

**แหล่งข้อมูลอื่น**
 H. A. Bethe: Energy Production in Stars, 1938 date=2011-09-27 - I. Iben: Stellar Evolution Within and off the Main Sequence, 1967
หมวดหมู่:การสังเคราะห์นิวเคลียส
ทีโยน่า แอนเดอร์สัน

เอเชีย แอนเดอร์สัน หรือ ทีโยน่า แอนเดอร์สัน คือ นางแบบแฟชั่นชาวแอฟริกัน-อเมริกัน และเป็นผู้เข้าแข่งขันที่เป็นผู้ชนะเลิศ ในฤดูกาลที่ 12 ของรายการอเมริกาส์เน็กซ์ท็อปโมเดล

**ชีวิตตั้งแต่เริ่มต้น**

**อเมริกาส์เน็กซ์ท็อปโมเดล**

**อ้างอิง**
หมวดหมู่:นักแสดงอเมริกัน
หมวดหมู่:นางแบบอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากรัฐนิวเจอร์ซีย์
รางวัลภาพยนตร์แห่งชาติ สุพรรณหงส์ ครั้งที่ 20

รางวัลภาพยนตร์แห่งชาติ สุพรรณหงส์ ครั้งที่ 20 ประจำปี พ.ศ. 2553 จัดโดยสมาคมสมาพันธ์ภาพยนตร์แห่งชาติ  เมื่อวันอาทิตย์ที่ 6 มีนาคม พ.ศ. 2554 ณ  โรงภาพยนตร์ เอส เอฟ เอ็กซ์ ซีเนม่า ใน ศูนย์การค้า เซ็นทรัลเฟสติวัล พัทยา บีช พัทยา โดยปีนี้ทางผู้จัดงานได้วางธีมไว้ในรูปแบบ "Thai Films The Leader of Creative Economy" มีการมอบรางวัลทั้งหมด 16 รางวัล ในงานยังมีการมอบรางวัลสุพรรณหงส์เกียรติยศ ให้แก่ นายเจริญ  เอี่ยมพึ่งพร และ สมศักดิ์ เตชะรัตนประเสริฐ
ไฟล์:Ananda Everingham.jpg|right|thumb|150px|อนันดา เอเวอริ่งแฮม ผู้ชนะรางวัลนักแสดงนำชายยอดเยี่ยม
ไฟล์:Intira Jaroenpura in Naresuan.jpg|right|thumb|150px|อินทิรา เจริญปุระ ผู้ชนะรางวัลนักแสดงสมทบหญิงยอดเยี่ยม

**รายชื่อบุคคลและภาพยนตร์ที่ได้รับการเสนอชื่อเข้าชิงรางวัล**
ผู้ชนะรางวัล จะเน้นด้วย ตัวหนา

**สรุปผลรางวัล**
ภาพยนตร์ที่ผ่านการคัดเลือกให้เข้าชิงรางวัล จำแนกตามสาขาทั้ง 20 เรื่อง มีดังนี้:
รายชื่อภาพยนตร์ไทยที่ได้รับรางวัล
หมวดหมู่:รางวัลสุพรรณหงส์
หมวดหมู่:ประเทศไทยในปี พ.ศ. 2553
สำนักวิจัยพิว

สำนักวิจัยพิว (Pew Research Center) เป็นหน่วยงานวิจัยไม่ฝักใฝ่ฝ่ายทางการเมืองที่สำคัญแห่งหนึ่งของสหรัฐอเมริกา ที่สำรวจความคิดเห็นของสาธารณชน วิเคราะห์ข่าวสาร วิจัยทางด้านสังคมวิทยา ฟังความคิดเห็นของหลาย ๆ ฝ่าย และนำผลการค้นพบตีพิมพ์ผ่านทางเว็บไซต์ ประเด็นที่ให้ความสำคัญมักจะเกี่ยวข้องกับเรื่อง ศาสนา การเมืองสหรัฐอเมริกา สังคม การต่างประเทศ และสื่อ 
ทางสำนักอ้างว่าสื่อหลายแขนงมักจะอิงผลสำรวจของตน ทั้งนี้เมื่อค้นหาจากกูเกิล นิวส์ พบเจอคำว่า Pew Research Center กว่า 1,600 รายการ และสำนักข่าวอย่างบีบีซี และซีเอ็นเอ็น ก็เขียนข่าวโดยอิงจากผลสำรวจของสำนักวิจัยเช่นเดียวกัน

**โครงการวิจัย**
ปัจจุบันสำนักวิจัยพิวมีโครงการวิจัยอยู่ 7 โครงการด้วยกัน 

**ศาสนาและชีวิตสาธารณะ**
โครงการวิจัยเกี่ยวกับศาสนาและชีวิตสาธารณะ (Pew Forum on Religion & Public Life) วิจัยเกี่ยวกับศาสนาและผลกระทบที่มีต่อสังคมอเมริกา เรื่องที่ให้ความสำคัญคือ ศาสนาและการเมือง การทำแท้ง การวิจัยสเต็มเซลล์ ผู้รักร่วมเพศ การเจริญเติบโตของศาสนาอิสลาม และสถิติของผู้นับถือศาสนาในอเมริกาแบ่งตามเพศ อายุ รัฐ รวมทั้งยังเก็บข้อมูลสถานการณ์ด้านศาสนาทั่วโลก เช่น การจำกัดเสรีภาพทางศาสนา สถิติของผู้นับถือศาสนาทั่วโลก
ข่าวที่อิงจากผลสำรวจของโครงการนี้จะเรียกสำนักพิวย่อ ๆ ว่า พิวฟอรั่ม (Pew Forum) และเป็นหนึ่งในโครงการที่สื่ออ้างอิงมากที่สุด

**ความคิดเห็นของประชาคมโลก**
โครงการวิจัยความคิดเห็นของประชาคมโลก (Pew Global Attitudes Project) วิจัยเกี่ยวกับการเมืองต่างประเทศ กรณีศึกษามีตั้งแต่ ทรรศนะของประชาคมโลกต่อศาสนาและการเมืองในประเทศของตน ทรรศนะของประชาคมโลกต่อสหรัฐฯ และหัวข้อที่สำคัญ เช่น ประชาธิปไตย การก่อการร้าย

**ชาวฮิสแปนิก**
โครงการวิจัยชาวฮิสแปนิก (Pew Hispanic Center) วิจัยเกี่ยวกับกลุ่มคนฮิสแปนิก (ละติน-อเมริกัน) ผลกระทบต่อประชากรสหรัฐฯ และผลกระทบทางสังคม

**การใช้อินเทอร์เน็ต**
โครงการวิจัยการใช้อินเทอร์เน็ตและชีวิตของชาวอเมริกัน (Pew Research Center's Internet and American Life Project) วิจัยการใช้อินเทอร์เน็ตและผลกระทบต่อชีวิตวัยเรียน การทำงาน ครอบครัว สังคม

**เพื่อสังคมและสื่อ**
โครงการวิจัยเพื่อสังคมและสื่อ (Pew Research Center for the People and the Press)   วิจัยเกี่ยวกับข่าวสารปัจจุบัน และการที่สังคมให้ความสนใจกับข่าวนั้น ๆ 

**สังคมและประชากร**
โครงการวิจัยแนวโน้มทางสังคมและประชากร (Pew Social and Demographic Trends)วิจัยเกี่ยวกับพฤติกรรมและความคิดเห็นของคนอเมริกันต่อการทำงาน ครอบครัว สาธารณสุข ชุมชน และรวมเข้ากับข้อมูลทางสังคม เศรษฐกิจ

**วิจัยสื่อ**
โครงการวิจัยสื่อ (Pew Research Center's Project for the Excellence of Journalism)สำรวจและพยายามสรุปให้สาธารณชนเข้าใจเกี่ยวกับเรื่องที่สื่อให้ความสนใจ พัฒนาการของสื่อ ปัจจัยและเหตุผล

**อ้างอิง**

**แหล่งข้อมูลอื่น**
  สำนักวิจัยพิว
**  โครงการวิจัยเกี่ยวกับศาสนาและชีวิตสาธารณะ
**  โครงการวิจัยความคิดเห็นของประชาคมโลก
**  โครงการวิจัยชาวฮิสแปนิก
**  โครงการวิจัยการใช้อินเทอร์เน็ตและชีวิตของชาวอเมริกัน
**  โครงการวิจัยด้านการเมืองและสื่อ
**  โครงการวิจัยแนวโน้มทางสังคมและทางประชากร
**  โครงการวิจัยสื่อ-  The Pew Charitable Trusts - กองทุนเพื่อสำนักวิจัย-  SME Research
หมวดหมู่:การสำรวจความเห็น
หมวดหมู่:องค์การไม่แสวงหาผลกำไร
หมวดหมู่:สังคมวิทยา
รัก-ยม

รัก-ยม เป็นภาพยนตร์ไทย จากบทประพันธ์ของ ป.พิมล เข้าฉายเมื่อวันที่ 27 กุมภาพันธ์ พ.ศ. 2512 บริษัทผู้สร้างโดย พันธุ์ทองภาพยนตร์ สร้างบทภาพยนตร์โดย ประสิทธิ์ ศิริบรรเทิง อำนวยการสร้างโดย จินดา พันธ์ทองดี กำกับการแสดงโดย พันคำ ถ่ายภาพโดย ฉลอง ภักดีวิจิตร  ถ่ายทำด้วยฟิล์ม 16 มม. พากย์สด
รัก-ยม นำแสดงโดย มิตร ชัยบัญชา, เพชรา เชาวราษฎร์, อดุลย์ ดุลยรัตน์, ศรินทิพย์ ศิริวรรณ, ศศิธร เพชรรุ่ง, ท้วม ทรนง และ ชาลี อินทรวิจิตร

**เรื่องย่อ**
ณ หมู่บ้านสะแกลาย สีดา (จุฑารัตน์ จินรัตน์) อดีตนางเอกละครชื่อดัง อาศัยอยู่กับลูกสาวชื่อแสงดาว (เพชรา เชาวราษฏร์) ที่สนใจอยากเป็นศิลปินนักแสดงอย่างแม่สีดา แสงดาวรบเร้าแม่ให้ช่วยสนันสนุนแต่สีดาทัดทาน สีดามี รัก-ยม คอยช่วยเหลือตลอดมา แต่ต่อมาสีดาผิดคำสาบานที่ให้ไว้กับรัก-ยม สีดาจึงตกต่ำและยากจนลง คืนวันหนึ่งแสงดาวได้อธิษฐานต่อ รัก-ยม ให้รัก-ยมช่วยเหลือเธอ แล้วได้นำเอา รัก-ยม ติดตัวหนีออกจากบ้านมุ่งเข้ากรุงเทพฯ 
ที่สำนักงานสร้างภาพยนตร์ในกรุงเทพฯ จักรา (มิตร ชัยบัญชา) ผู้อำนวยการสร้างหนุ่ม ที่กำลังต้องการหานางเอกใหม่ เพราะวงเดือน (ศศิธร เพชรรุ่ง) นางเอกดาวรุ่งแม้มีชื่อเสียงโด่งดัง แต่จักราเห็นว่าวงเดือน แสดงภาพยนตร์เรื่องใหม่ของเขาได้ไม่ถึงบทบาท วันหนึ่ง แสงดาวเดินไปด้วยความหิวโหย ประกอบกับความร้อน ทำให้เธอเป็นลมล้มฟุบลงหน้าบ้านหลวงวิเศษสรรพการ (วงศ์ ศรีสวัสดิ์) คนทำสวนได้ช่วยจนฟื้น สอบถามจนได้ความ บังเกิดความสงสารจึงพาเข้าไปกินข้าวที่เรือนครัวในบ้านหลวงวิเศษ แสงดาวกับรัก-ยม จึงช่วยกันกินข้าวปลาจนหมด ทั้งครัว คุณนายละออ (ศรินทิพย์ ศิริวรรณ) ภรรยาหลวงวิเศษ มาพบ จึงสอบถาม คุณนายละออเห็นใจจึงรับไว้ แสงดาวได้ขอให้วงเดือนลูกสาวหลวงวิเศษฯที่เป็นดาราช่วยสนับสนุนเธอ แต่สิ่งที่ได้รับคือเสียงหัวเราะ เยาะเย้ย ด้วยความสวยของแสดงดาว ทำให้วงเดือนอิจฉาคิดกับคุณนายละออทรมานแสงดาวให้ทำงานหนัก แต่แสดงดาวก็อดทน เพราะได้ รัก-ยมช่วย 
ต่อมา เชนย์ (อดุลย์ ดุลยรัตน์) พระเอกเนื้อหอมได้มาบ้านหลวงวิเศษฯ พบแสงดาว ความสวยและมีแววของดาว เชนย์จึงเอ่ยปากชวนแสดง แสงดาวดีใจ วงเดือนรู้ก็เกิดความริษยา วงเดือนไล่แสงดาวออกจากบ้าน ราชสีห์ได้ขับรถชนแสงดาว ราชสีห์นำแสงดาวไปโรงพยาบาล หลังฟ้นราชสีห์แมวมองของจักราได้นำความไปบอกจักรา ผู้อำนวยการสร้าง จักราได้เห็นดีใจสั่งให้ทำการฝึกซ้อมบทบาทให้กับแสงดาว แสงดาวอธิษฐานให้ รัก-ยมช่วย ผลภาพยนตร์เรื่องแรกที่เธอแสดงได้รับการต้อนรับ หลังเป็นดาราแสดงดาวอยู่สุขสบาย ในทางส่วนตัวจักราผู้อำนวยการสร้างหน่มกับแสงดาวนั้นมีใจให้แก่กัน แสดงดาวลืมตัว รัก-ผม เห็นว่าเป็นการกระทำผิดคำมั่นสัญญา จึงลงโทษแสงดาวให้ตกต่ำลง สุดท้านงานแสดงของแสงดาวหยุดชะงัก แสงดาวต้องกลับมาอยู่กับสีดา ขณะที่ราชสีห์ ได้บอกคุณหลวงว่าแสงดาวเป็นลูกของสีดา อดีตภรรยาคุณหลวง คุณหลวงจึงรู้ว่าแสงดาวคือลูก คุณหลวงไปพร้อมกับจักรา ไปพบกับสีดา และแสงดาว แล้วทุกคนก็ปรับความเข้าใจกัน อยู่กินกันอย่างมีความสุข

**อ้างอิง**
  http://www.mitrchaibuncha.com/fix-attempted=yes -  http://www.thaifilmdb.com/th/tt02500
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2512
หมวดหมู่:ภาพยนตร์ที่กำกับโดย พันคำ
เกมลูกแก้ว

เกมลูกแก้ว (Das Glasperlenspiel) เป็นผลงานชิ้นเอกและผลงานชุดสุดท้ายของแฮร์มัน เฮ็สเซอ ซึ่งเป็นนักประพันธ์ชาวเยอรมัน โดยเริ่มเขียน ในค.ศ. 1931 และจัดพิมพ์ในสวิตเซอร์แลนด์ ค.ศ. 1943 ภายหลังจากถูกปฏิเสธไม่ให้ตีพิมพ์ในเยอรมนี หนังสือได้รับการอ้างถึงในอ้างอิงของเฮ็สเซอสำหรับรางวัลโนเบลสาขาวรรณกรรม ค.ศ. 1946
เกมลูกแก้ว เป็นการแปลตามตัวอักษรของชื่อเรื่องในภาษาเยอรมัน แต่หนังสือเล่มนี้ยังได้รับการตีพิมพ์ภายใต้ชื่อ Magister Ludi ซึ่งเป็นภาษาละตินที่หมายถึง "ต้นฉบับแห่งเกม" ซึ่งเป็นการให้เกียรติแก่ตัวละครหลักซึ่งเป็น "อาจารย์ลูดี" และยังสามารถเห็นเป็นการเล่นคำ ลุด ในภาษาละตินยังมีความหมายทั้ง "เกม" และ "โรงเรียน"

**เนื้อเรื่องย่อ**
เกมลูกแก้ว เป็นเหตุการณ์ที่มิได้ระบุถึงวันเวลาที่แน่ชัดของช่วงศตวรรษในอนาคต เฮ็สเซอได้แสดงให้เห็นจินตนาการของเขาว่าเป็นหนังสือที่เล่าถึงเรื่องราวที่เกิดขึ้นในช่วงประมาณต้นศตวรรษที่ 25  และกำหนดเป็นดินแดนสมมุติแห่งหนึ่งในยุโรปตอนกลางที่มีชื่อว่าดินแดนคาสตาเลีย โดยกล่าวถึงเรื่องราวของอาจารย์ลูดี โยเซฟ คเนคชท์ ซึ่งในสมัยเด็กเป็นผู้ที่มีความสามารถทางดนตรี และได้รับเลือกให้เข้าศึกษาต่อที่สถานศึกษาชั้นนำในดินแดนคาสตาเลีย และมีโอกาสได้ศึกษาถึงเกมลูกแก้ว ซึ่งเป็นศาสตร์ชั้นสูงที่แสดงถึงความสัมพันธ์ระหว่างศาสตร์แต่ละสาขา ต่อมาได้เลือกวิถีชีวิตเป็นนักบวชในนิกายคาสตาเลีย ในที่สุดได้รับตำแหน่งอาจารย์ลูดี ซึ่งเป็นตำแหน่งสูงสุดของผู้เชี่ยวชาญเกมลูกแก้ว ในภายหลังได้ละเส้นทางดังกล่าว แล้วหันสู่ทางโลกภายนอกเพื่อเป็นครูธรรมดาของเด็กคนหนึ่ง ต่อมาเขาได้เสียชีวิตลงเนื่องจากการว่ายน้ำเพื่อเอาชนะใจศิษย์ของตน

**การดัดแปลง**
ใน ค.ศ. 2010 เกมลูกแก้ว ได้รับการดัดแปลงเป็นละครโดยลาวิเนีย กรีนลอว์ สำหรับบีบีซี เรดิโอ 4 โดยมีเดอเรค จาคอบี เป็นผู้รับบทคนเขียนชีวประวัติ, ทอม เฟอร์กูสัน รับบทเป็นคเนคชท์ และเดวิด เซดดอน รับบทเป็นพลินโน

**ตัวละครหลัก**
 โยเซฟ คเนคชท์: ตัวละครหลักของเรื่อง เป็นอาจารย์ลูดีที่ปรากฏในส่วนหลักของหนังสือ- ครูเพลง: ที่ปรึกษาทางจิตวิญญาณของคเนคชท์ เมื่อคเนคชท์ยังเด็ก ผู้คัดเลือกให้เขาเข้าสู่สถานศึกษาชั้นนำของดินแดนคาสตาเลีย

**ดูเพิ่ม**
 อัตถิภาวนิยม- ญาณวิทยา- ประสานทัศน์

**อ้างอิง**

**ปฐมภูมิ**
 Hermann Hesse. The Glass Bead Game. Vintage Classics. ISBN 9780099283621

**ทุติยภูมิ**
 Maurice Blanchot: H.H. 2. Das Spiel der Spiele in: dsb, Der Gesang der Sirenen. Essays zur modernen Literatur Übers. Karl August Horst (Le Livre à venir) Ullstein TB, Frankfurt 1982 ISBN 3-548-35139-5 (zuerst Hanser, 1962; Neuaufl. Fischer TB 1988 und Matthes & Seitz, 2008) TB-Ausg. S. 238 - 251- Maria-Felicitas Herforth: Hermann Hesse: Das Glasperlenspiel (Reihe: Königs Erläuterungen & Materialien 316) Bange, Hollfeld 2006 ISBN 978-3-8044-1700-7- Edmund Remys: Hermann Hesse’s Das Glasperlenspiel: A Concealed Defense of the Mother World, Bern and New York: Peter Lang, 1983.

**เชิงอรรถ**

**แหล่งข้อมูลอื่น**
  Günther Gottschalk: Beads und Bytes. date=2011-08-26  Das Glasperlenspiel, das Weltwissen und das Internet; Vortrag gehalten vor der Hesse-Gesellschaft Solothurn/Schweiz am 28. Juli 2000 (PDF-Datei; 172 kB) -  Zusammenfassung des Buchinhalts -  Playable Variants Verschiedene spielbare Umsetzungen des Glasperlenspiels 
หมวดหมู่:งานเขียนของแฮร์มัน เฮ็สเซอ
กระบวนการทริปเปิลอัลฟา

ภาพทั่วไปของกระบวนการทริปเปิลอัลฟา
กระบวนการทริปเปิลอัลฟา (Triple alpha process) คือกลุ่มของปฏิกิริยานิวเคลียร์ฟิวชันซึ่งนิวเคลียสของฮีเลียม-4 สามตัว (อนุภาคอัลฟา) จะแปลงไปเป็นคาร์บอน
ดาวฤกษ์ที่มีอายุมากขึ้นจะสะสมฮีเลียมเอาไว้ ซึ่งเป็นผลผลิตจากห่วงโซ่โปรตอน–โปรตอนและวงจรซีเอ็นโอซึ่งเกิดขึ้นที่แกนของดาว ผลผลิตที่เกิดจากปฏิกิริยานิวเคลียร์ฟิวชันต่อเนื่องของฮีเลียมกับไฮโดรเจนหรือนิวเคลียสฮีเลียมอื่นๆ จะทำให้เกิด ลิเทียม-5 และเบริลเลียม-8 ขึ้นมาตามลำดับ ธาตุทั้งสองนี้ไม่เสถียรอย่างรุนแรงและแทบจะสลายตัวกลับไปเป็นนิวเคลียสขนาดเล็กตามเดิมในทันที เมื่อดาวฤกษ์ใช้เชื้อเพลิงไฮโดรเจนจนหมด แกนของดาวจะเริ่มยุบตัว จนกระทั่งอุณหภูมิในใจกลางเพิ่มสูงขึ้นถึง ~100×106 K (8.6 keV) ถึงจุดนี้นิวเคลียสฮีเลียมจะหลอมเข้าด้วยกันในอัตราที่สูงพอจะเอาชนะอัตราการเกิดผลผลิตของมัน คือเบริลเลียม-8 และสลายตัวกลับไปเป็นนิวเคลียสฮีเลียมสองตัว นั่นหมายความว่าจะมีนิวเคลียสเบริลเลียม-8 น้อยลงในแกนกลาง ซึ่งสามารถหลอมกับนิวเคลียสฮีเลียมตัวอื่นและกลายไปเป็นคาร์บอน-12 ซึ่งเป็นธาตุที่เสถียรกว่า
กระบวนการทริปเปิลอัลฟาเป็นสิ่งที่พบเห็นได้ยาก และใช้เวลานานมากในการสร้างคาร์บอนขึ้นมา นั่นเป็นเหตุผลว่าทำไมจึงไม่มีคาร์บอนเกิดขึ้นตั้งแต่ตอนเกิดบิกแบง เพราะแค่ในเวลาแค่ไม่กี่นาทีหลังบิกแบง อุณหภูมิก็ลดลงต่ำกว่าจุดที่ต้องทำให้เกิดนิวเคลียร์ฟิวชันแล้ว

**อ้างอิง**
หมวดหมู่:การสังเคราะห์นิวเคลียส
แม่แบบ:เหตุการณ์ปัจจุบัน/2554 มีนาคม 6

* บีบีซีรายงานวันที่ 6 มี.ค. ว่า อัลแบร์โต้ เกรนาโด เพื่อนของเช เกวารา ตำนานนักปฏิวัติของโลก ผู้เคยร่วมการเดินทางยาวนาน 8 เดือนกับเช เป็นเรื่องราวของภาพยนตร์เรื่องดัง "เดอะ มอเตอร์ไซเคิล ไดอารี่" ปี 2547 เสียชีวิตแล้วในคิวบา ด้วยโรคชราขณะอายุ 88 ปี ข่าวสดออนไลน์
}
กระบวนการเผาไหม้นีออน

กระบวนการเผาไหม้นีออน (Neon-burning process) เป็นชุดของปฏิกิริยานิวเคลียร์ฟิวชั่นซึ่งเกิดขึ้นในดาวฤกษ์มวลมาก (อย่างน้อย 8 เท่าของมวลดวงอาทิตย์) การเผาไหม้นีออนต้องใช้อุณหภูมิและความดันที่สูงมาก (ประมาณ 1.2 x 109 K หรือ 100 KeV และ 4 x 109 kg/m3)
ที่อุณหภูมิสูงขนาดนั้น photodisintegration จึงส่งผลกระทบอย่างสำคัญ ทำให้นิวเคลียสอะตอมของนีออนบางตัวแตกตัวออกและปลดปล่อยอนุภาคอัลฟาออกมา
Alternatively:
ซึ่งนิวตรอนที่ถูกใช้ในในช่วงแรกจะถูกสร้างขึ้นมาใหม่ในขั้นที่สอง
การเผาไหม้นีออนเกิดขึ้นหลังจากที่กระบวนการเผาไหม้คาร์บอนได้เผาผลาญคาร์บอนทั้งหมดในแกนกลางไปแล้ว และสร้างแกนกลางที่ประกอบด้วยออกซิเจน/นีออน/แมกนีเซียมขึ้นมา แกนกลางจะหยุดการสร้างพลังงานฟิวชั่นและหดตัวลง การหดตัวทำให้ความหนาแน่นและอุณหภูมิสูงขึ้นจนถึงจุดที่ทำให้เริ่มเกิดการเผาไหม้นีออนได้
ระหว่างกระบวนการเผาไหม้นีออน จะมีการสะสมออกซิเจนและแมกนีเซียมที่แกนกลางขณะที่นีออนถูกใช้ไป หลังจากผ่านไปไม่กี่ปี ดาวฤกษ์จะใช้นีออนในตัวจนหมดและแกนกลางจะหยุดการสร้างพลังงานฟิวชั่นและหดตัวลงอีก คราวนี้ความดันจากแรงโน้มถ่วงจะเข้ามามีบทบาทและบีบอัดแกนกลาง ทำให้ความหนาแน่นและอุณหภูมิเพิ่มสูงขึ้นจนสามารถเริ่มเกิดกระบวนการเผาไหม้ออกซิเจนได้

**ดูเพิ่ม**
 กระบวนการเผาไหม้คาร์บอน- กระบวนการเผาไหม้ออกซิเจน

**อ้างอิง**
หมวดหมู่:การสังเคราะห์นิวเคลียส
วัดแคใน

วัดแคใน ตั้งอยู่ในหมู่ที่ 5 บ้านบางนางเกริก ตำบลบางกร่าง อำเภอเมืองนนทบุรี จังหวัดนนทบุรี วัดมีเนื้อที่ 22 ไร่ 2 งาน 1 ตารางวา
วัดแคในเดิมมีชื่อว่า วัดค่าย เป็นที่ตั้งของกองทหาร สร้างขึ้นประมาณ พ.ศ. 2301 ในสมัยอยุธยาตอนปลายซึ่งมีการรบกับพม่าหลายครั้ง และน่าจะกลายเป็นวัดร้างจนกระทั่งมีการบูรณปฏิสังขรณ์ขึ้นมาใหม่และมีการพัฒนาปลูกสร้างเสนาสนะต่าง ๆ ได้รับพระราชทานวิสุงคามสีมาเมื่อวันที่ 15 กุมภาพันธ์ พ.ศ. 2520
อาคารเสนาสนะต่าง ๆ ได้แก่ ศาลาการเปรียญ สร้างเมื่อ พ.ศ. 2509 หอระฆัง สร้างเมื่อ พ.ศ. 2510 อุโบสถ สร้างเมื่อ พ.ศ. 2514 ฌาปนสถาน สร้างเมื่อ พ.ศ. 2525 ศาลาการบำเพ็ญกุศลศพ สร้างเมื่อ พ.ศ. 2539 กุฏิทรงไทย 2 ชั้น เป็นอาคารคอนกรีต สร้างเมื่อ พ.ศ. 2540 และศาลาการเปรียญหลังใหม่ สร้างเมื่อ พ.ศ. 2551

**อ้างอิง**
แคใน
หนังสือ:เซลีน ดิออน

== เซลีน ดิออน**

**การเดินทางในโลกแห่งเสียงเพลง**
เซลีน ดิออน
รายชื่อผลงานอัลบั้มเพลงของเซลีน ดิออน
ลาวัวดูบองดีเยอ
แตลมองเชดามูร์...
โกลด์ ชุดที่ 1
โกลด์ ชุดที่ 2
คอมพลีตเบสต์
ซีลซูฟฟีเซแดมเม
เล็ตส์ทอล์กอะเบาต์เลิฟ / ฟอลลิงอินทูยู / อะนิวเดย์แฮสคัม
เซปูร์วีฟวร์
เซปูร์ตัว
เซลีนดิยงฌ็องนอแอล
เซลีนดียงอองกงแซร์
ฌ็องเซกงเดอนอแอล
เดอะคัลเลอร์ออฟมายเลิฟ
เดอะเบสต์ออฟเซลีน ดิออน
ดิเออร์ลีซิงเกิล
ดีสอาร์สเปเชียลไทม์ส
ดูซอแลยโอเกอร์
เดอ
เดอะคอลเลกชัน 1982-1988
เดอะคอลเลกเตอส์ซีรีส์ ชุดที่ 1
แดล
เทกกิงแชนเซส
เทกกิงแชนเซสเวิลด์ทัวร์: เดอะคอนเสิร์ต
ฟอลลิงอินทูยู
มิราเคิล
เมลานี
ยูนิซัน
เลช็องซงซองนอร์
เลซัวโซดูบอเนอร์
เลปลุสแบลชองซงดามูร์
เลปลูสกร็องซูกเซเดอเซลีนดียง
เลเปรอมีแยร์ซาเน
เลแซงดีสปองซาบล์
เลเชอแม็งเดอมาเมซง
ไลฟ์อาปารี
เล็ตส์ทอล์กอะเบาต์เลิฟ
วันฮาร์ต
องเนอชองช์ปา
อวีนฟีย์เอกาตร์ตีป
ออลเดอะเวย์... อะดิเคดออฟซอง
อะนิวเดย์... ไลฟ์อินลาสเวกัส
อะนิวเดย์แฮสคัม
อัลทิเมตบ็อกซ์
อาโลแล็งปียา
มายเลิฟ: เอสเซนเชียลคอลเลกชัน
แองกอยีโต
โอเกอร์ดูสตาด
กงตร์นาตูร์
กูดบาย (เดอะแซดเดสต์เวิร์ด)
ก็อดเบลสอเมริกา
คอลเดอะแมน
ชาตองเด
ซอราซูรี
ซีลซูฟฟีเซแดมเม (เพลง)
ซูเลอวอง
เฌอเนอวูซูบลีปา
เดอะเพรร์
เดอะเฟิสต์ไทม์เอเวอร์ไอซอว์ยัวร์เฟส
เด็นยูลุกแอตมี
ดรีมมินออฟยู
ดองเซิงโนตเรอมงด์
ดอนต์เซฟอิตออลฟอร์คริสต์มาสเดย์
เดอะรีซัน
เดอะพาวเวอร์ออฟเดอะดรีม
แดตส์เดอะเวย์อิตอิส
ตูเลเซอเกร
ตูลอร์เดซอม
ตูแปรดูบอเนอร์
เทกกิงแชนเซส (เพลง)
ทรีตเฮอร์ไลค์อะเลดี
ทูเลิฟยูมอร์
บิวตีฟูลบอย (ดาร์ลิงบอย)
บิวตีแอนด์เดอะบีสต์ (เพลงดิสนีย์)
บีคอสยูเลิฟด์มี
บีเดอะแมน
ปูร์เกอตูแมมอองกอร์
เฟธ (เพลงเซลีน ดิออน)
มายฮาร์ตวิลโกออน
มานูแวล-ฟรองซ์
มายเลิฟ (เพลงของเซลีน ดิออน)
มิราเคิล (เพลงเซลีน ดิออน)
เมกยูแฮปปี
ไมล์สทูโก (บีฟอร์ไอสลีป)
ยูร์ก็อตอะเฟรนด์
ยูแอนด์ไอ
เลอต็องกีกง
ลามูร์เอ็กซีสต์อ็องกอร์
ลีฟ (ฟอร์เดอะวันไอเลิฟ)
วันฮาร์ต (เพลง)
เว็นไอนีดยู
สแตนด์บายยัวร์ไซด์
ไอบีลีฟอินยู (เฌอกรัวซองตัว)
อะนิวเดย์แฮสคัม (เพลง)
อะเวิลด์ทูบีลีฟอิน
อายส์ออนมี
องเซแตเมอาโกส
อะโลน (เพลงวงฮาร์ต)
อิมมองซีเต
ไอโดรฟออลไนต์
องเนอชองช์ปา (เพลง)
อองนาต็องด็องเซปา
ออลบายมายเซลฟ์
อาโกส
อิตส์ฮาร์ตทูเซย์กูดบาย
อินซัมสมอลเวย์
อิมมอร์ทอลิตี
เอซีลนองแรสเตกวีน (เฌอเซอเรแซล-ลา)
แอมอะไลฟ์
แอตลาสต์
ไอว็อนต์ยูทูนีดมี
แฮฟยูเอเวอร์บีนอินเลิฟ
เชอกรัวซองตัว
เชอลุยดีเร
เซนด์มีอะเลิฟเวอร์
เทลล์ฮิม
เลแดร์นีเยเซอรงเลเปรอมีเย
เอเชอแตมอองกอร์
แอมยัวร์แองเจิล
ไอเฮตยูเด็นไอเลิฟยู
คอนเสิร์ตทัวร์ฟอลลิงอินทูยู
คอนเสิร์ตทัวร์เล็ตส์ทอล์กอะเบาต์เลิฟ
คอนเสิร์ตทัวร์เทกกิงแชนเซส
อะนิวเดย์...
เซลีน ดิออน
ช่องแคบลมบก

ช่องแคบลมบก (Selat Lombok) เป็นช่องแคบที่เชื่อมระหว่างทะเลชวากับมหาสมุทรอินเดีย อยู่ระหว่างเกาะบาหลีกับเกาะลมบก ประเทศอินโดนีเซีย 

**อ้างอิง**
 van Oosterzee, Penny (1997). Where Worlds Collide: the Wallace Line.-  Pleistocene Sea Level Maps date=2009-03-17 -  Wallacea - a  transition zone from Asia to Australia, specially rich in marine life and on land.- Dawkins, Richard (2004). The Ancestors Tale. Weidenfeld & Nicolson. ISBN 0-7538-1996-1. Chapter 14 - Marsupials.
ลมบก
ลมบก
กระบวนการเผาไหม้ซิลิกอน

ในการศึกษาฟิสิกส์ดาราศาสตร์ กระบวนการเผาไหม้ซิลิกอน (Silicon burning) คือขั้นตอนสั้นๆ หลังจากการเกิดปฏิกิริยานิวเคลียร์ฟิวชั่นที่เกิดขึ้นในดาวฤกษ์มวลมาก (ขนาดอย่างน้อย 8-11 เท่าของมวลดวงอาทิตย์) เป็นกระบวนการสุดท้ายในวงจรชีวิตดาวฤกษ์ซึ่งใช้เชื้อเพลิงจนหมดแล้ว ทำให้ดาวฤกษ์ยังคงอยู่ในแถบลำดับหลักบนไดอะแกรมของแฮร์ทสชปรุง-รัสเซลล์ไปได้อีกระยะหนึ่ง การเผาไหม้ซิลิกอนเริ่มต้นขึ้นเมื่อเกิดการยุบตัวเนื่องจากแรงโน้มถ่วงของดาวฤกษ์ที่อุณหภูมิแกนกลางประมาณ 2.7–3.5 พันล้านเคลวินขึ้นกับขนาดมวล เมื่อดาวฤกษ์สิ้นสุดช่วงเวลาของกระบวนการเผาไหม้ซิลิกอนแล้ว มันก็จะระเบิดออกกลายไปเป็นซูเปอร์โนวาชนิด II

**ดูเพิ่ม**
 วิวัฒนาการของดาวฤกษ์

**อ้างอิง**

**แหล่งข้อมูลอื่น**
  Stellar Evolution: The Life and Death of Our Luminous Neighbors, by Arthur Holland and Mark Williams of the University of Michigan-  The Evolution and Death of Stars, by Ian Short date=2011-08-14 -  Star, by World Book @ NASA date=2005-05-08 -  Origin of Heavy Elements, date=2008-02-21  by  Tufts University date=2007-10-19 -  Chapter 21: Stellar Explosions, date=2013-04-11  by G. Hermann
หมวดหมู่:การสังเคราะห์นิวเคลียส
กีฬากระโดดน้ำในเอเชียนเกมส์ 1951

กีฬากระโดดน้ำ เป็นชนิดกีฬาที่จัดแข่งขันในกีฬาเอเชียนเกมส์ 1951 ซึ่งจัดเป็นครั้งแรก ณ กรุงนิวเดลี ประเทศอินเดีย ในระหว่างวันที่ 10-11 มีนาคม ค.ศ. 1951 (พ.ศ. 2494)

**สรุปเหรียญรางวัล**

**ตารางสรุปเหรียญ**

**อ้างอิง**
  Results date=2011-07-16 

**ดูเพิ่ม**
 กีฬากระโดดน้ำในเอเชียนเกมส์
หมวดหมู่:เอเชียนเกมส์ 1954
อินเทอร์เฟอโรเมทรี

ไฟล์:Interferometer.JPG|thumb |300px |นิยามคลื่นที่มีอินเทอร์เฟอโรเมทรีในอุดมคติ ทำโดยการสังเกตขอบการแทรกแซงระหว่างลำพลังงานที่รวมตัวกัน 2 ชุด ที่เดินทางมาจากระยะทางที่แตกต่างกัน (กล่องสีแดงในภาพคือเลเซอร์)
อินเทอร์เฟอโรเมทรี (Interferometry) คือศาสตร์ที่กล่าวถึงเทคนิคหลายประการในการใช้คลื่นแม่เหล็กไฟฟ้า เพื่อถอดความข้อมูลที่อยู่ในรูปคลื่น เครื่องมือที่ใช้ในการตรวจจับคลื่นเรียกว่า อินเทอร์เฟอโรมิเตอร์ (interferometer) อินเทอร์เฟอโรเมทรี เป็นเทคนิคการตรวจสอบที่สำคัญในการศึกษาดาราศาสตร์ในภาคสนาม การศึกษาไฟเบอร์ออพติก มาตรวิทยาทางวิศวกรรม สมุทรศาสตร์ วิทยาแผ่นดินไหว กลศาสตร์ควอนตัม ฟิสิกส์นิวเคลียร์ ฟิสิกส์อนุภาค ฟิสิกส์พลาสมา การตรวจจับในระยะไกล รวมถึงปฏิกิริยาระหว่างโมเลกุลทางชีววิทยา
อินเทอร์เฟอโรเมทรี อาศัยหลักการพื้นฐานของคลื่นที่แตกต่างกัน เมื่อนำเข้ามารวมกันในวิธีที่ทำให้เกิดผลรวม ซึ่งมีคุณสมบัติที่มีความหมายบางอย่าง ที่สามารถวิเคราะห์สถานะต้นกำเนิดของคลื่นเหล่านั้นได้ ที่เป็นเช่นนั้นเพราะเมื่อคลื่นสองชนิดที่มีความถี่เดียวกันมารวมกัน รูปแบบผลลัพธ์จะสามารถอธิบายได้โดย เฟสของคลื่น ที่แตกต่างกันของคลื่นทั้งสองนั่นเอง คลื่นที่มีเฟสเดียวกัน (in phase) จะเสริมแรงกัน ขณะที่คลื่นที่มีเฟสตรงข้ามกัน (out of phase) จะหักล้างกัน อินเทอร์เฟอโรมิเตอร์ส่วนมากใช้แสง หรือ คลื่นแม่เหล็กไฟฟ้า ในรูปแบบอื่น ๆ ในการศึกษา

**อ้างอิง**
หมวดหมู่:ดาราศาสตร์เชิงสังเกตการณ์
หมวดหมู่:อินเทอร์เฟอโรเมทรี
หมวดหมู่:การแทรกสอด
คาร์ล ชวาทซ์ชิลท์

คาร์ล ชวาทซ์ชิลท์ (Karl Schwarzschild; 9 ตุลาคม ค.ศ. 1873 – 11 พฤษภาคม ค.ศ. 1916) เป็นนักฟิสิกส์ชาวเยอรมัน เป็นบิดาของนักฟิสิกส์ดาราศาสตร์ มาร์ทีน ชวาทซ์ชิลท์ เป็นผู้คิด Schwarzschild solution ซึ่งใช้ประโยชน์จาก Schwarzschild coordinates และ Schwarzschild metric เป็นที่มาของรัศมีชวาทซ์ชิลท์ที่มีชื่อเสียง คือ ขนาดของขอบฟ้าเหตุการณ์ของหลุมดำที่ไม่หมุนรอบตัวเอง
1916
หมวดหมู่:นักฟิสิกส์ชาวยิว
หมวดหมู่:นักดาราศาสตร์ชาวเยอรมัน
หมวดหมู่:นักฟิสิกส์ชาวเยอรมัน
หมวดหมู่:ชาวเยอรมันเชื้อสายยิว
หมวดหมู่:บุคคลจากแฟรงก์เฟิร์ต
หมวดหมู่:ศิษย์เก่าจากมหาวิทยาลัยสทราซบูร์
หมวดหมู่:ศิษย์เก่าจากมหาวิทยาลัยลูทวิช-มัคซีมีลีอานแห่งมิวนิก
หมวดหมู่:บุคคลจากมหาวิทยาลัยเกิททิงเงิน
ฮาจิโนเฮะ

ฮาจิโนเฮะ (Hachinohe-shi) เป็นนครในจังหวัดอาโอโมริ ประเทศญี่ปุ่น ตั้งอยู่บริเวณชายฝั่งด้านทิศตะวันออกเฉียงใต้ของจังหวัด 01 นครนี้มีประชากรประมาณ 221,459 คน และมีความหนาแน่นของประชากรที่ 725 คนต่อตารางกิโลเมตร ใน 96,092 ครัวเรือน ทำให้เป็นนครที่มีขนาดใหญ่เป็นอันดับ 2 ของจังหวัดอาโอโมริตามจำนวนประชากร นครนี้มีพื้นที่รวม sqmi

**ภูมิประเทศ**
ฮาจิโนเฮะตั้งอยู่บนพื้นที่ราบฝั่งตะวันออกเฉียงใต้ของจังหวัดอาโอโมริ หันไปทางมหาสมุทรแปซิฟิก ทั้งแม่น้ำโออิราเซะและแม่น้ำมาเบจิไหลผ่านนครฮาจิโนเฮะ พื้นที่ชายฝั่งบางส่วนอยู่ในอุทยานธรรมชาติประจำจังหวัดทาเนซาชิไคงังฮาชิกามิดาเกะ ซึ่งรวมเข้ากับอุทยานแห่งชาติซันริกุฟุกโกใน ค.ศ. 2013

**ภูมิอากาศ**
ฮาจิโนเฮะมีสภาพภูมิอากาศแบบอบอุ่นชื้นภาคพื้นทวีป (เคิพเพิน Dfa) ซึ่งมีฤดูร้อนแบบอบอุ่นและฤดูหนาวที่หนาวเย็นและมีหิมะตก อุณหภูมิเฉลี่ยรายปีในฮาจิโนเฮะอยู่ที่ 9.9 °C หยาดน้ำฝนเฉลี่ยรายปีอยู่ที่ 1,165 มิลลิเมตร โดยเดือนกันยายนเป็นเดือนที่เปียกชื้นที่สุด อุณหภูมิเฉลี่ยสูงสุดอยู่ในเดือนสิงหาคมที่ประมาณ 22.7 °C และต่ำสุดในเดือนมกราคมที่ประมาณ -1.9 °C

**เทศบาลใกล้เคียง**
จังหวัดอาโอโมริ
*อำเภอซันโนเฮะ
**ฮาชิกามิ
**โกโนเฮะ
**นัมบุ
*อำเภอคามิกิตะ
**โออิราเซะ
จังหวัดอิวาเตะ
*คารูไม

**ประชากร**
จากข้อมูลสำมะโนญี่ปุ่น:

**การเดินทาง**

**ทางรถไฟ**
22px บริษัทรถไฟญี่ปุ่นตะวันออก (JR ตะวันออก) - โทโฮกุชิงกันเซ็ง- ฮาจิโนเฮะ 
22px บริษัทรถไฟญี่ปุ่นตะวันออก (JR ตะวันออก) - สายฮาจิโนเฮะ- ฮาจิโนเฮะ - นางานาวาชิโระ - ฮง-ฮาจิโนเฮะ - โคนากาโนะ, มุตสึ-มินาโตะ - ชิโรงาเนะ - ซาเมะ - มุตสึ-ชิราฮามะ - ทาเนซาชิ-ไคงัง - โอกูกิ - คาเนฮามะ
20px  บริษัทรถไฟอาโออิโมริ - เส้นทางรถไฟอาโออิโมริ
*คิตะ-ทาไกวะ - ฮาจิโนเฮะ - มุตสึ-อิจิกาวะ
ทางรถไฟฮาจิโนเฮะ รินไก (บรรทุกสินค้าเท่านั้น)

**ทางหลวง**
 dab1=H- dab1=MO- dab1=HK- 45- 104- 340- 454

**ท่าเรือ**
ท่าเรือฮาจิโนเฮะ

**เมืองพี่น้อง**
US เฟเดรัลเวย์ รัฐวอชิงตัน สหรัฐ
*PRC หลานโจว มณฑลกานซู่ ประเทศจีน ตั้งแต้เดือนเมษายน ค.ศ. 1998

**อื่น ๆ**
มีอุกกาบาตในแถบดาวเคราะห์น้อยที่มีชื่อว่า ฮาจิโนเฮะ

**อ้างอิง**

**แหล่งข้อมูลอื่น**
  เว็บไซต์ทางการ ja
หมวดหมู่:นครในจังหวัดอาโอโมริ
สหสัมพันธ์

สำหรับสถิติศาสตร์ สหสัมพันธ์ (correlation) หมายถึงความสัมพันธ์ทางสถิติระหว่างตัวแปรสุ่มตั้งแต่สองตัวแปรขึ้นไป
Several sets of (x, y) points, with the Pearson correlation coefficient of x and y for each set. Note that the correlation reflects the noisiness and direction of a linear relationship (top row), but not the slope of that relationship (middle), nor many aspects of nonlinear relationships (bottom). N.B.: the figure in the center has a slope of 0 but in that case the correlation coefficient is undefined because the variance of Y is zero.

**Pearson's product-moment coefficient**
ค่าของสหสัมพันธ์อาจคำนวณได้จากสหสัมพันธ์ของเพียร์สัน (Pearson's correlation) ซึ่งคือการนำค่าความแปรปรวนร่วมเกี่ยวระหว่างตัวแปรสุ่มทั้งสองไปหารด้วยค่าเบี่ยงเบนมาตรฐานของตัวแปรทั้งสอง
สัมประสิทธิ์สหสัมพันธ์ ρX,Y ระหว่างตัวแปรสุ่ม X และ Y โดยที่มีค่าคาดหมาย μX และ μY และ ค่าเบี่ยงเบนมาตรฐาน σX และ σY นิยามได้ดังนี้:

โดย E คือตัวดำเนินการของค่าคาดหมาย, cov คือ ความแปรปรวนร่วมเกี่ยว และ corr คือค่าสหสัมพันธ์ของเพียร์สัน
หมายเหตุ สหสัมพันธ์ของเพียร์สันจะนิยามได้เฉพาะกรณีที่ไม่มีค่าเบี่ยงเบนมาตรฐานของตัวแปรตัวใดตัวหนึ่งเป็นศูนย์

**อ้างอิง**

**อ่านเพิ่มเติม**
 ISBN= 0805822232 

**แหล่งข้อมูลอื่น**
  Earliest Uses: Correlation - gives basic history and references.-  Understanding Correlation - Introductory material by a U. of Hawaii Prof.-  Statsoft Electronic Textbook-  Pearson's Correlation Coefficient - How to calculate it quickly-  Learning by Simulations - The distribution of the correlation coefficient-   Correlation measures the strength of a linear relationship between two variables.-  MathWorld page on (cross-) correlation coefficient(s) of a sample.-  Compute Significance between two correlations - A useful website if one wants to compare two correlation values.- A MATLAB Toolbox for computing Weighted Correlation Coefficients date=2012-02-24 -  Proof that the Sample Bivariate Correlation Coefficient has Limits ±1
หมวดหมู่:สถิติศาสตร์
หมวดหมู่:คณิตศาสตร์
หมวดหมู่:จำนวนไร้มิติ
เดเมียน

เดเมียน (Demian) เป็นนวนิยายที่มุ่งเน้นไปยังการเจริญเติบโตทางจิตใจและคุณธรรมของตัวเอก ที่เขียนโดยแฮร์มัน เฮ็สเซอ ตีพิมพ์ครั้งแรกใน ค.ศ. 1919 โดยมีคำขึ้นต้นเพิ่มขึ้นใน ค.ศ. 1960 เดเมียน ได้รับการตีพิมพ์ครั้งแรกภายใต้นามแฝง "เอมิล ซินแคลร์" ซึ่งเป็นชื่อผู้บรรยายเรื่องราวต่าง ๆ แต่ได้มีการเปิดเผยภายหลังว่าเฮ็สเซอเป็นผู้เขียน

**เนื้อเรื่องย่อ**
เป็นเรื่องราวที่กล่าวถึง เอมิล ซินแคลร์ ที่ถูกเลี้ยงดูในบ้านที่มีฐานะระดับกระฎุมพี ซึ่งเคร่งศาสนาตั้งแต่สมัยยังเด็ก และได้เรียนรู้เกี่ยวกับโลกในสองแง่มุม นั่นคือทางด้านความดีจากศาสนาคริสต์ที่ใสสว่าง กับด้านแห่งความชั่วที่มืดมน กระทั่งเข้าสู่วัยรุ่นเขาได้พยายามแสวงหาวิถีชีวิตของตนเองโดยปราศจากครอบครัว และมิตรสหาย เมื่อเติบโตขึ้น เขาได้ค้นพบตนเอง และพยายามระงับความขัดแย้งทางจิตที่สะสมมาตั้งแต่สมัยยังเด็กที่นำมาซึ่งความเจ็บปวด โดยมีเดเมียนซึ่งเป็นเพื่อนทางจิตวิญญาณ คอยใช้วิธีต่าง ๆ ให้เขาได้ตระหนักถึงความหมายของชีวิตกับจิตวิญญาณของตนเอง

**ตัวละครหลัก**
 เอมิล ซินแคลร์ เป็นตัวละครสำคัญของนวนิยาย โดยซินแคลร์ได้มีความสับสนกับบางอย่างในชีวิต และสิ่งที่เป็นไป อันเป็นสิ่งที่นำเสนอในนวนิยายโดยตลอด- พ่อกับแม่ของซินแคลร์ ซึ่งเป็นสัญลักษณ์แรกของซินแคลร์ในการพึ่งพิง แต่ก็เป็นผู้ที่เขาทำการขัดขืนในตอนท้าย- แมกซ์ เดเมียน เป็นเพื่อนในวัยเด็กและเป็นที่ปรึกษาของซินแคลร์ เดเมียนได้ชักนำให้ซินแคลร์ ได้ค้นพบการใช้ความสามารถของตนเองในช่วงท้าย

**รูปแบบ**
นิยายชุดดังกล่าวได้นำเสนอแนวคิดแบบไญยนิยม โดยเฉพาะอย่างยิ่งเทพอบราซัส ซึ่งได้แสดงอิทธิพลทางจิตวิทยาของคาร์ล ยุง กล่าวคือ สิ่งที่น่าสนใจอย่างยิ่งในนิยายชุดนี้มาจากการที่เอสเสได้ศึกษาถึงจิตวิเคราะห์จากคาร์ล ยุง กับฟรีดริช นีทเชอร์ ซึ่งมีอิทธิพลต่องานประพันธ์ดังกล่าว

**ดูเพิ่ม**
 คาร์ล ยุง

**อ้างอิง**
ปฐมภูมิ- Hermann Hesse: Demian. Die Geschichte von Emil Sinclairs Jugend. Suhrkamp, Frankfurt am Main, 2000, ISBN 3-518-36706-4
ทุติยภูมิ- Maria-Felicitas Herforth: Hermann Hesse: Demian – Siddhartha – Der Steppenwolf. Königs Erläuterungen und Materialien (Bd. 138). Hollfeld: Bange Verlag 2000. ISBN 978-3-8044-1699-4- Helga Esselborn-Krumbiegel: Hermann Hesse Demian. Erläuterungen und Dokumente. Philipp Reclam jun., Stuttgart, 1991.- Lothar Bluhm: "ein paar Bände Nietzsche". Ein Nietzsche-Rekurs in Hermann Hesses "Demian" im Spannungsfeld von Wirkungsgeschichte und zeitgenössischer Topik. In: L.B.: Begegnungen. Studien zur Literatur der Klassischen Moderne. University of Oulu, Oulu 2002, S. 85-98.

**แหล่งข้อมูลอื่น**
  A short Demian guide and discussion questions-  A short reference to Demian date=2007-09-07 -  Full text as eBook (German) date=2012-10-22 -  เดเมียน...ทูตสวรรค์ของฉัน date=2010-07-30 -  Sparknotes-  วิจารณ์วรรณกรรมเดเมียน date=2022-01-26 
หมวดหมู่:งานเขียนของแฮร์มัน เฮ็สเซอ
หมวดหมู่:วรรณกรรมภาษาเยอรมัน
การเจาะน้ำไขสันหลัง

บุคลากรทางการแพทย์กำลังเจาะน้ำไขสันหลัง แผ่นหลังของผู้รับการตรวจได้รับการฆ่าเชื้อด้วยสารฆ่าเชื้อไอโอดีนทำให้มีสีน้ำตาล
การเจาะน้ำไขสันหลัง (lumbar puncture (LP), spinal tap) เป็นหัตถการทางการแพทย์ มีใช้ทั้งเพื่อการตรวจวินิจฉัยและการรักษา เพื่อให้ได้มาซึ่งน้ำไขสันหลัง นำไปตรวจทางชีวเคมี จุลชีววิทยา และเซลล์วิทยา

**แหล่งข้อมูลอื่น**
  eMedicine: Lumbar puncture-  Medstudents: Procedures: Lumbar puncture date=2011-12-27 -  Video of lumbar puncture
หมวดหมู่:การทดสอบทางการแพทย์
หมวดหมู่:ประสาทวิทยา
โยฮัน ไบเออร์

ไฟล์:Uranometria orion.jpg|thumb|ภาพกลุ่มดาวนายพรานใน Uranometria ของไบเออร์
โยฮัน ไบเออร์ (Johann Bayer; ค.ศ. 1572 – 7 มีนาคม ค.ศ. 1625) เป็นทนายความชาวเยอรมันและนักเขียนแผนที่ดาว เกิดที่เมืองไรน์ แคว้นบาวาเรีย ในปี ค.ศ. 1572 เริ่มต้นการศึกษาด้านปรัชญาที่อิงก็อลชตัทในปี ค.ศ. 1592 จากนั้นย้ายมาเอาคส์บวร์คและเริ่มต้นอาชีพทนายความ ระหว่างที่อยู่เมืองเอาคส์บวร์ค เขาเริ่มสนใจดาราศาสตร์ เขาได้เป็นที่ปรึกษาทางกฎหมายแก่สภามนตรีเมืองเอาคส์บวร์คในปี ค.ศ. 1612 และเสียชีวิตในปี ค.ศ. 1625
ไบเออร์มีชื่อเสียงจาก Uranometria ซึ่งเป็นแผนที่ดาวของเขา ตีพิมพ์ในปี ค.ศ. 1603 นับเป็นแผนที่ดาวชุดแรกที่ครอบคลุมทรงกลมท้องฟ้าทั้งหมด เป็นจุดตั้งต้นสำหรับระบบการตั้งชื่อดาวแบบใหม่ ซึ่งต่อมาเรียกกันว่า ระบบไบเออร์ แผนที่ดาวชุดนี้ได้เสนอกลุ่มดาวใหม่ 12 กลุ่มในพื้นที่ท้องฟ้าซึ่งอยู่ไกลออกไปทางใต้ ซึ่งนักดาราศาสตร์กรีกและโรมันโบราณไม่เคยรู้จักมาก่อน
แอ่งบนดวงจันทร์แห่งหนึ่งชื่อ แอ่งไบเออร์ ตั้งชื่อตามนามสกุลของเขา

**อ้างอิง**
หมวดหมู่:นักดาราศาสตร์ชาวเยอรมัน
หมวดหมู่:บุคคลจากรัฐไบเอิร์น
1625
พยากรณ์โรค

พยากรณ์โรค (prognosis) เป็นศัพท์ทางการแพทย์หมายถึงการอธิบายผลที่น่าจะเกิดขึ้นของโรค มีความแม่นยำมากเมื่อใช้กับประชากรขนาดใหญ่ เช่น อาจกล่าวว่า "ผู้ป่วยช็อกเหตุพิษติดเชื้อ 45% จะเสียชีวิตใน 28 วัน" ได้โดยมั่นใจ เพราะงานวิจัยได้ศึกษามาแล้วว่าผู้ป่วยจำนวนเท่านี้เสียชีวิตจริง อย่างไรก็ดีเป็นการยากกว่ามากที่จะนำพยากรณ์โรคเช่นนี้มาใช้กับผู้ป่วยคนหนึ่ง ๆ โดยยังต้องการข้อมูลอื่น ๆ อีกมาก เพื่อจะหาว่าผู้ป่วยรายนี้อยู่ในกลุ่ม 45% ที่จะเสียชีวิต หรือ 55% ที่จะรอดชีวิต พยากรณ์โรคที่สมบูรณ์นั้นควรประกอบไปด้วยเวลา ความสามารถในการประกอบกิจวัตร และรายละเอียดของการดำเนินโรค เช่น แย่ลงเรื่อย ๆ มีอาการรุนแรงเป็นครั้ง ๆ หรือมีอาการรุนแรงเฉียบพลันไม่สามารถพยากรณ์ได้ เป็นต้น
หมวดหมู่:คำศัพท์แพทย์
จอห์น แฟลมสตีด

จอห์น แฟลมสตีด (John Flamsteed; 19 สิงหาคม ค.ศ. - 31 ธันวาคม ค.ศ. 1719) สมาชิกราชสมาคมแห่งลอนดอน เป็นนักดาราศาสตร์ชาวอังกฤษ และเป็นนักดาราศาสตร์ประจำราชสำนักคนแรก สร้างผลงานรวบรวมรายชื่อดวงดาวมากกว่า 3,000 ดวง 
แฟลมสตีดสามารถคำนวณสุริยุปราคา ค.ศ. 1666 และ 1668 ได้อย่างถูกต้องแม่นยำ เขาเป็นผู้บันทึกตำแหน่งดาวยูเรนัสในยุคแรกที่สุด โดยที่ตอนนั้นเขาเข้าใจผิดว่ามันเป็นดาวฤกษ์ และตั้งชื่อมันว่า '34 Tauri' การสังเกตการณ์ครั้งแรกสุดเกิดขึ้นในเดือนธันวาคม 1690 ซึ่งจัดว่าเป็นการสังเกตการณ์ยูเรนัสครั้งแรกของนักดาราศาสตร์

**อ้างอิง**

**แหล่งข้อมูลอื่น**
  Online catalogue of Flamsteed's working and personal papers (part of the Royal Greenwich Observatory Archives held at Cambridge University Library) date=2023-03-04 -  John Flamsteed Biography (SEDS) date=2008-12-02 -  Rare book collection at the Vienna Institute of Astronomy-  Flamsteed in the 1911 Encyclopaedia Britannica-  Flamsteed biography-  Flamsteed's 1729 Atlas Coelestis date=2012-03-04  scanned book, Linda Hall Library.
หมวดหมู่:บุคคลที่เกิดในปี พ.ศ. 2189
หมวดหมู่:นักดาราศาสตร์ชาวอังกฤษ
หมวดหมู่:ภาคีสมาชิกราชสมาคมแห่งลอนดอน
1719
ประสาทศัลยศาสตร์

ประสาทศัลยศาสตร์ (neurosurgery, neurological surgery) เป็นการแพทย์เฉพาะทางสาขาหนึ่งทางศัลยศาสตร์ ดูแลเกี่ยวกับการป้องกัน วินิจฉัย รักษา ฟื้นฟูโรคที่เกี่ยวข้องกับระบบประสาท รวมถึงสมอง ไขสันหลัง กระดูกสันหลัง เส้นประสาทส่วนปลาย และระบบหลอดเลือดสมองนอกกะโหลกศีรษะด้วย
หมวดหมู่:ศัลยกรรมเฉพาะทาง
หมวดหมู่:การแพทย์เฉพาะทาง
อัลเบร์โต กรานาโด

กรานาโด ในปี พ.ศ. 2550
แผนที่แสดงเส้นทางการขับรถจักรยานยนต์ของกรานาโดกับเกบารา ในปี พ.ศ. 2495
อัลเบร์โต กรานาโด (8 สิงหาคม พ.ศ. 2465 – 5 มีนาคม พ.ศ. 2554) เป็นแพทย์ นักเขียน และนักวิทยาศาสตร์ชีวเคมีชาวอาร์เจนตินาซึ่งได้รับสัญชาติคิวบา
กรานาโดเป็นที่รู้จักกันในฐานะผู้แต่งหนังสือ Travelling with Che Guevara: The Making of a Revolutionary และเป็นผู้ร่วมทางกับเช เกบารา ในการเดินทางด้วยรถจักรยานยนต์ขนาด 500 ซีซี ชื่อ La Poderosa เป็นระยะทางกว่า 8,000 กิโลเมตร ตามลำพังสองคนไปทั่วทวีปอเมริกาใต้ ช่วงเดือนมกราคมถึงกรกฎาคม พ.ศ. 2495 ในการเดินทางครั้งนี้ เกบาราได้บันทึกสิ่งที่พบเห็นไว้ในสมุดบันทึกส่วนตัว เขาได้เห็นความยากจนข้นแค้นของประชาชน และเป็นแรงบันดาลใจให้เขาคิดก่อการปฏิวัติยึดอำนาจจากผู้ปกครองประเทศต่าง ๆ ในอเมริกาใต้ เพื่อสร้างความเท่าเทียมกันในสังคม
ในปี พ.ศ. 2536 บุตรสาวของเกบาราได้ตีพิมพ์สมุดบันทึกการเดินทางของเกบารากับกรานาโด เป็นหนังสือชื่อ The Motorcycle Diaries และถูกนำมาสร้างเป็นภาพยนตร์ภาษาสเปนชื่อ Diarios de motocicleta ในปี พ.ศ. 2547

**อ้างอิง**

**แหล่งข้อมูลอื่น**
BBC:  'My Best Friend Che' May 9, 2005
*The Guardian:  My Ride With Che by Geoffrey Macnab, February 13, 2004
หมวดหมู่:แพทย์ชาวอาร์เจนตินา
หมวดหมู่:นักเขียนชาวอาร์เจนตินา
หมวดหมู่:เช เกบารา
หมวดหมู่:บุคคลจากรัฐกอร์โดบา
ยุวเกษตรกร

ยุวเกษตรกร ในประเทศไทย หมายถึงเด็กและเยาวชน อายุ 10 - 25 ปีที่สนใจการเกษตร รวมตัวกันในระดับหมู่บ้านขอจัดตั้งเป็นกลุ่มยุวเกษตรกรต่อสำนักงานเกษตรอำเภอและจังหวัด เพื่อรับบริการความรู้วิชาการเกษตรและเคหกิจเกษตรจากโครงการส่งเสริมการเกษตรในพื้นที่ ส่วนใหญ่เป็นโครงการอบรมความรู้ที่เหมาะสมกับอาชีพการเกษตรในท้องถิ่น
กลุ่มยุวเกษตรกรส่วนใหญ่มีสมาชิก 15 - 30 คน อายุใกล้เคียงกันหรือเรียนอยู่ชั้นเดียวกันมีทั้งประเภท กลุ่มในโรงเรียน กลุ่มนอกโรงเรียน และ กลุ่มผสม และมีเกษตรกรในท้องถิ่นอาสาสมัครเป็น “ที่ปรึกษากลุ่มยุวเกษตรกร” ประจำกลุ่ม ทำหน้าที่เป็นพี่เลี้ยงดูแลให้คำแนะนำกลุ่มในการดำเนินงานและกิจกรรม
กลุ่มยุวเกษตรกรส่วนใหญ่มีระยะเวลาเป็นกลุ่มประมาณ 2 - 4 ปี เพราะสมาชิกมีอายุมากขึ้น ไม่มีเวลามาร่วมกิจกรรม มีครอบครัวและอาชีพต้องรับผิดชอบ บางคนเปลี่ยนสถานภาพเป็นสมาชิกองค์กรหรือมีบทบาทหน้าที่อื่นในท้องถิ่น เช่น สมาชิกกลุ่มเกษตรกร และ กลุ่มแม่บ้านเกษตรกร เป็นต้น และมีกลุ่มยุวเกษตรกรหลายกลุ่มรับสมัครเด็กและเยาวชนเข้าเป็นสมาชิกรุ่นใหม่เพื่อดำเนินงานและกิจกรรมต่อไป โดยกลุ่มยุวเกษตรกรประเภทนอกโรงเรียนจะมีระยะเวลาเป็นกลุ่มมากกว่ากลุ่มยุวเกษตรกรประเภทในโรงเรียน

**ประเภทกลุ่มยุวเกษตรกร**
กลุ่มยุวเกษตรกรในสถาบันการศึกษา หมายถึง กลุ่มยุวเกษตรกรที่สมาชิกทั้งหมด กำลังศึกษาอยู่ในสถาบันการศึกษา (ตามข้อกำหนดของกระทรวงศึกษาธิการ) รวมกลุ่มและจัดตั้งเป็นกลุ่มยุวเกษตรกร โดยแบ่งเป็น 3 ระดับ ได้แก่ ระดับประถมศึกษา ระดับมัธยมศึกษาหรือเทียบเท่า และระดับอุดมศึกษาหรือเทียบเท่า
กลุ่มยุวเกษตรกรนอกสถาบันการศึกษา หมายถึง กลุ่มยุวเกษตรกรที่สมาชิกทั้งหมดอยู่นอกสถาบันการศึกษา รวมกลุ่มและจัดตั้งเป็นกลุ่มยุวเกษตรกร
กลุ่มยุวเกษตรกรแบบผสม หมายถึง กลุ่มยุวเกษตรกรที่มีสมาชิกอยู่ในทั้งในสถาบันการศึกษา และนอกสถาบันการศึกษา รวมกลุ่มและจัดตั้งเป็นกลุ่มยุวเกษตรกร

**งานของยุวเกษตรกร**
งานของยุวเกษตรกร ได้แก่ การฝึกปฏิบัติงานปลูกพืช เลี้ยงสัตว์ และ เคหกิจเกษตร ดำเนินการได้ 3 ลักษณะ
# งานรวม งานที่สมาชิกทุกคนในกลุ่มร่วมกันดำเนินการ
# งานกลุ่มย่อย งานที่สมาชิกบางคนในกลุ่มร่วมกันดำเนินการ
# งานส่วนบุคคล งานที่สมาชิกแต่ละคนแยกกันดำเนินการ บางคนอาจทำร่วมกับผู้ปกครองที่บ้าน

**เครื่องหมายยุวเกษตรกร**
เครื่องหมายยุวเกษตรกร มีรูปร่างลักษณะมาจาก ใบโคลเวอร์สีเขียว 4 แฉก แต่ละแฉกบรรจุอักษร “ก” สีขาว อักษร ก ย่อมาจาก- เกศ หมายถึง การฝึกใช้สมอง- กมล หมายถึง การฝึกจิตใจ- กร หมายถึง การฝึกใช้มือ- กาย หมายถึง การฝึกพลานามัย
โคลเวอร์ เป็นใบพืชตระกูลถั่ว ปกติในธรรมชาติใบมี 3 แฉก เมื่อพบใบโคลอเวอร์ 4 แฉก เชื่อกันว่าประสบความโชคดี

**อ้างอิง**
 กรมส่งเสริมการเกษตร. การดำเนินงานยุวเกษตรกร. กรุงเทพมหานคร : กองพัฒนาการบริหารงานเกษตร, 2536.- กรมส่วเสริมการเกษตร. การสัมมนาหัวหน้ากลุ่มส่งเสริมและพัฒนาเกษตรกร 77 จังหวัด. 2556.
หมวดหมู่:เกษตรกรรมในประเทศไทย
ความเสี่ยงสัมพัทธ์

ในสถิติศาสตร์และวิทยาการระบาดเชิงคณิตศาสตร์ ค่าความเสี่ยงสัมพัทธ์ (relative risk, RR) คือความเสี่ยงของการเกิดเหตุการณ์ (หรือการเกิดโรค) สัมพัทธ์ต่อการสัมผัสปัจจัย (exposure) โดยเป็นอัตราส่วนของความน่าจะเป็นที่จะเกิดเหตุการณ์ในกลุ่มสัมผัสปัจจัยเทียบกับกลุ่มที่ไม่ได้สัมผัสปัจจัย (ratio of the probability of the event occurring in the exposed group versus a non-exposed group)
 
ตัวอย่างเช่น หากความน่าจะเป็นที่ผู้ที่สูบบุหรี่จะป่วยเป็นมะเร็งปอดอยู่ที่ 20% และความน่าจะเป็นที่ผู้ที่ไม่สูบบุหรี่จะป่วยเป็นมะเร็งปอดอยู่ที่ 1% เป็น สามารถนำมาเขียนเป็นตาราง 2 × 2 ได้ดังที่แสดงไว้ด้านขวา
ในกรณีนี้ a = 20(%), b = 80, c = 1, และ d = 99 ดังนั้นความเสี่ยงสัมพัทธ์ของการเกิดมะเร็งปอดที่สัมพันธ์กับการสูบบุหรี่จะเป็น
 
นั่นคือผู้ที่สูบบุหรี่จะมีโอกาสป่วยเป็นมะเร็งปอดมากกว่าผู้ที่ไม่สูบ 20 เท่า

**แหล่งข้อมูลอื่น**
  EBM glossary date=2008-11-07 -  Odds ratio versus relative risk date=2008-10-23 -  Odds Ratio vs. Relative Risk date=2009-04-30  Medical University of South Carolina-  Relative risk online calculator
หมวดหมู่:ชีวสถิติ
หมวดหมู่:เวชสถิติ
หมวดหมู่:วิทยาการระบาด
หมวดหมู่:อัตราส่วนทางสถิติ
เอฟา เบราน์

เอฟา อันนา เพาลา ฮิตเลอร์ (Eva Anna Paula Hitler) สกุลเดิม เบราน์ เป็นเพื่อนเก่าแก่ของอดอล์ฟ ฮิตเลอร์ และเป็นภรรยาของเขาในช่วง 40 ชั่วโมงสุดท้ายของชีวิต เบราน์พบฮิตเลอร์ในมิวนิกขณะที่เธอมีอายุได้ 17 ปี ขณะที่ทำงานเป็นผู้ช่วยและนางแบบของช่างถ่ายภาพส่วนตัวของเขาและเริ่มพบฮิตเลอร์บ่อยครั้งขึ้นในอีกราวสองปีถัดมา เธอเคยพยายามฆ่าตัวตายสองครั้งในความสัมพันธ์ระยะแรกระหว่างทั้งสอง ใน ค.ศ. 1936 เธอได้กลายมาเป็นส่วนหนึ่งของครอบครัวของฮิตเลอร์ที่แบร์คโฮฟใกล้กับแบร์ชเทิสกาเดิน และตามคำบอกเล่า เธอใช้ชีวิตอย่างหรูหราอย่างไม่เปิดเผยต่อสาธารณชนตลอดสงครามโลกครั้งที่สอง เธอชอบประพฤติตัวในแบบซึ่งฮิตเลอร์ไม่เห็นด้วยอย่างต่อเนื่อง อย่างเช่น สูบบุหรี่ ใส่เครื่องสำอาง และอาบแดดเปลือย เอฟาชื่นชอบการถ่ายภาพและเป็นผู้ถ่ายภาพสีและบันทึกภาพเคลื่อนไหวของฮิตเลอร์จำนวนมากที่ยังหลงเหลืออยู่จนถึงปัจจุบัน เธอเป็นบุคคลสำคัญในสังคมวงในของฮิตเลอร์ เธอเริ่มเปิดตัวมากขึ้นมาช่วงกลางปี ค.ศ. 1944 เมื่อน้องสาวของเธอ เกร็ทล์ แต่งงานกับแฮร์มันน์ เฟเกิลไอน์ เจ้าหน้าที่หน่วยเอ็สเอ็ส
เมื่อนาซีเยอรมนีใกล้จะล่มสลาย เบราน์ได้สาบานความจงรักภักดีต่อฮิตเลอร์และเดินทางไปยังกรุงเบอร์ลินเพื่ออยู่เคียงข้างเขาในฟือเรอร์บุงเคอร์ที่ได้รับการป้องกันอย่างแน่นหนาใต้ทำเนียบนายกรัฐมนตรีไรช์ เมื่อกองทัพแดงรุกเข้าใกล้บังเกอร์เมื่อวันที่ 29 เมษายน ค.ศ. 1945 เธอได้ประกอบพีธีแต่งงานตามกฎหมายกับฮิตเลอร์อย่างรวบรัด ขณะที่เธออายุได้ 33 ปี และฮิตเลอร์อายุ 56 ปี อีกไม่ถึง 40 ชั่วโมงจากนั้น ทั้งสองทำอัตวินิบาตกรรมในห้องนั่งเล่นของบังเกอร์ โดยเบราน์กัดแคปซูลไซยาไนด์และศพเธอถูกเผาพร้อมกับฮิตเลอร์หมดสิ้น สาธารณชนเยอรมันไม่รู้จักเบราน์เลยกระทั่งหลังเธอเสียชีวิต

**อ้างอิง**
หมวดหมู่:นาซี
หมวดหมู่:บุคคลในสงครามโลกครั้งที่สอง
หมวดหมู่:ผู้ฆ่าตัวตายด้วยพิษไซยาไนด์
หมวดหมู่:คู่สมรสของนายกรัฐมนตรีเยอรมนี
หมวดหมู่:บุคคลจากมิวนิก
หมวดหมู่:อสัญกรรมของอดอล์ฟ ฮิตเลอร์
สมิงบ้านไร่

สมิงบ้านไร่ เป็นภาพยนตร์ไทย บทประพันธ์ของ ป.พิมล กำกับการแสดงโดย พันคำ  เข้าฉายเมื่อวันที่ 13 มีนาคม พ.ศ. 2507 ฉายครั้งแรกที่โรงภาพยนตร์คาเธ่ย์ ในระบบถ่ายทำฟิล์ม 16 มม. นำแสดงโดย มิตร ชัยบัญชา, เพชรา เชาวราษฎร์, ประจวบ ฤกษ์ยามดี , บุศรา นฤมิตร, อดุลย์ ดุลยรัตน์, พันคำ, วิไลวรรณ วัฒนพานิช, เชาว์ แคล่วคล่อง, ฤทธิ์ นฤบาล, สุคนธ์ คิ้วเหลี่ยม, ชาณีย์ ยอดชัย และ นางงามจากจังหวัดนครนายก อัมพิกา ดาราวรรณ
สมิงบ้านไร่ ได้นำกลับมาทำใหม่ในปี พ.ศ. 2522 โดย พรชัย สิริรัตน์ปัญญา นำแสดงโดย สมบัติ เมทะนี, ปิยะมาศ โมนยะกุล, ลักษณ์ อภิชาติ, สมจินต์ ธรรมทัต, เทพ โพธิ์งาม, อาทิตย์ ชัยทัศน์, โฉมฉาย ฉัตรวิไล และ ปี พ.ศ. 2546 นำกลับมาเป็นละครโทรทัศน์ ใน ช่อง 3 นำแสดงโดย ศุภกรณ์ กิจสุวรรณ, กุลณัฐ ปรียะวัฒน์, ชาติชาย งามสรรพ์, เกริก ชิลเลอร์, วิจารณ์ พลฤทธิ์, สันติสุข พรหมศิริ ออกอากาศทุกวันจันทร์ - ศุกร์ เวลา 18.35 น.

**เนื้อเรื่องฉบับปี พ.ศ. 2507**
ณ ร้านอาหารแห่งหนึ่งที่ ตำบลบ้านไร่ เจ้าของร้านอาหารถูกลูกน้องของ โมกขศักดิ์ (พันคำ) เจ้าพ่อบ้านไร่ซึ่งเป็นเจ้าของโรงงานน้ำตาลที่นำโดย เดช (จุ๋มจิ๋ม ศรทอง) เล่นงานเพราะขัดคำสั่งของ โมกขศักดิ์ ที่ห้ามปลูกพืชชนิดอื่นนอกจากอ้อย บังเอิญ สมัย บ้านดอน (ประจวบ ฤกษ์ยามดี) ชายหนุ่มลึกลับเดินทางผ่านมาจึงได้เข้าช่วยเหลือ จนได้เจอกับ น้ำผึ้ง (บุศรา นฤมิตร) ลูกสาวเจ้าของร้าน และได้มีเรื่องชกต่อยกับ เดชและลูกน้อง แต่พลาดท่าถูกเดชเอาไม้ลอบตีจากด้านหลังจนสลบ ขณะที่ลูกน้องของเดชกำลังจะเอามีดแทงกะซวกท้องของ สมัย โชคดีที่ สมิง บ้านไร่ (มิตร ชัยบัญชา) ซึ่งเป็นคู่อริกับ โมกขศักดิ์ เข้ามาช่วยไว้ทันด้วยการยิงปืนใส่จนมีดหลุดกระเด็นจากมือลูกน้องของเดช และยิงปืนขู่จนเดชและลูกน้องล่าถอยไปและได้พา สมัย กลับไปรักษาตัวที่บ้าน
ที่ไร่ของสมิง สมัย ที่ฟื้นจากการถูกตีได้ออกมาพูดคุยกับ สมิง จนได้รู้ว่า โมกขศักดิ์ กำลังหาทางเล่นงาน สมิง แต่มีบางอย่างค้ำใจ โมกขศักดิ์ อยู่คือ สมิง เป็นคนรักของ นกเขียว (เพชรา เชาวราษฎร์) ลูกสาวคนเดียวของ โมกขศักดิ์ แต่ก็ทำให้ สมิง หนักใจเช่นกันคือถ้าตนเองแต่งงานกับ นกเขียว ก็จะทำให้ชาวไร่ได้รับความเดือดร้อนมากขึ้น
ณ บ้านของ โมกขศักดิ์ นกเขียว ขอเงิน 100 บาทจากพ่อจะไปซื้อ แป้งผัดหน้า ที่ตลาดบ้านไร่โดยขี่มอเตอร์ไซค์คันใหม่ที่ ลุงอ้วน พี่เลี้ยงของ นกเขียว เช็ดเสร็จเรียบร้อยแล้ว แต่ก่อนจะออกไป นกเขียว ได้เจอกับ เสือ (เชาว์ แคล่วคล่อง) มือขวาคนสนิทของ โมกขศักดิ์ ที่แอบรัก นกเขียว พยายามเข้ามาจีบโดยการขอติดรถไปด้วยแต่ นกเขียว ไม่เล่นด้วยแถมด่ากลับว่า ไม่ต้องการถังขยะพ่วงท้าย ซึ่ง ลุงอ้วน ที่ไม่ชอบ เสือ อยู่แล้วก็ได้เข้ามาซ้ำเติมเช่นกัน ซึ่ง เสือ ก็ได้เข้ามาฟ้อง โมกขศักดิ์ ที่นั่งดื่มเครื่องดื่มอยู่ริมสระว่ายน้ำเรื่องของ ลุงอ้วน โดย โมกขศักดิ์ ก็ได้บอกกับ เสือ ว่าอย่าไปถือสา จากนั้นจึงได้พูดถึงเรื่องงานที่ได้สั่งให้ เสือ ไปทำ ซึ่ง เสือ บอกว่าเรียบร้อยและได้พูดถึง สมิง ที่คอยขัดขวาง โดย โมกขศักดิ์ ต้องการกำจัด สมิง ด้าน เสือ จึงได้ถาม โมกขศักดิ์ ว่าเมื่อไหร่จะให้ตัวเองไปเก็บ สมิง หรือเกรงใจ นกเขียว ซึ่ง โมกขศักดิ์ ได้บอกกับ เสือ ว่า ถึงจะเป็นลูกในไส้แต่ถ้ายังติดต่อกับ สมิง อยู่ก็จะจัดการด้วยมือของตัวเอง

**นักแสดงหลัก**

**อ้างอิง**
หมวดหมู่:ภาพยนตร์ไทยที่ออกฉายในปี พ.ศ. 2507
หมวดหมู่:ภาพยนตร์ที่นำกลับมาสร้างใหม่
หมวดหมู่:ภาพยนตร์ไทยที่ออกฉายในปี พ.ศ. 2522
หมวดหมู่:ละครโทรทัศน์ไทยในปี พ.ศ. 2546
หมวดหมู่:ละครโทรทัศน์ช่อง 3
หมวดหมู่:ภาพยนตร์ที่กำกับโดย พันคำ
หมวดหมู่:ภาพยนตร์ไทยในคริสต์ทศวรรษ 1960
หมวดหมู่:ภาพยนตร์ไทยในคริสต์ทศวรรษ 1970
เนื้อหาเสรี

เนื้อหาเสรี หมายถึงผลงานที่สามารถนำไปใช้ประโยชน์ได้ งานศิลปะ หรือผลงานสร้างสรรค์อื่นรูปแบบใดก็ได้ ซึ่งเป็นไปตามคำจำกัดความของเนื้อหาเสรี หมายความว่าเนื้อหานั้นจะต้องไม่มีข้อจำกัดทางกฎหมายที่สำคัญที่เกี่ยวข้องกับเสรีภาพในการนำไปใช้ แจกจ่ายสำเนา ดัดแปลง และแจกจ่ายผลงานที่ได้รับการดัดแปลงแล้ว เนื้อหาเสรีแตกต่างจาก "เนื้อหาเปิด" ตรงที่ว่าเนื้อหาเสรีสามารถดัดแปลงได้
เนื้อหาเสรีครอบคลุมผลงานทั้งหมดที่เป็นสาธารณสมบัติและยังรวมไปถึงผลงานลิขสิทธิ์ซึ่งได้รับอนุญาตและสนับสนุนเสรีภาพดังที่ได้กล่าวไปข้างต้น เนื่องจากกฎหมายลิขสิทธิ์ในหลายประเทศกำหนดให้ผู้ถือลิขสิทธิ์มีเอกสิทธิ์เหนือผลงานของตนโดยปริยาย ดังนั้นเนื้อหาที่มีลิขสิทธิ์จะต้องได้รับการประกาศอย่างชัดเจนว่าเป็นเนื้อหาเสรี ซึ่งส่วนใหญ่แล้วมักจะเป็นการอ้างอิงหรือการแทรกสัญญาอนุญาตจากภายในผลงานนั้น
ถึงแม้ว่าผลงานซึ่งเป็นสาธารณสมบัติเนื่องจากลิขสิทธิ์คุ้มครองหมดอายุไปจะถือว่าเป็นเนื้อหาเสรี แต่เนื้อหานั้นก็อาจกลับมาเป็น "ติดลิขสิทธิ์" อีกครั้งหนึ่งหากกฎหมายลิขสิทธิ์มีการแก้ไข

**อ้างอิง==
จุดผ่านแดนถาวรช่องเม็ก

จุดผ่านแดนถาวรช่องเม็ก เป็นจุดผ่านแดนถาวรที่เชื่อมช่องเม็ก ตำบลช่องเม็ก อำเภอสิรินธร (เดิมคือ อำเภอพิบูลมังสาหาร) จังหวัดอุบลราชธานี กับบ้านวังเต่า ประเทศลาว เปิดทำการเมื่อ 10 มิถุนายน พ.ศ. 2503 เดิมตั้งอยู่ที่บ้านหนองเมค ตำบลพิบูลมังสาหาร อำเภอพิบูลมังสาหาร จังหวัดอุบลราชธานี ต่อมาเมื่อวันที่ 25 ตุลาคม พ.ศ. 2505 จึงได้ย้ายมาตั้งอยู่ที่บ้านช่องเม็ก ตำบลช่องเม็ก อำเภอพิบูลมังสาหาร

**อ้างอิง**
ช่องเม็ก
หมวดหมู่:เขตแดนไทย–ลาว
หมวดหมู่:สิ่งก่อสร้างในอำเภอสิรินธร